open-index/open-wikipedia-markdown huggingface dataset:
Penulisan

**Penulisan** () boleh merujuk kepada dua kegiatan: 
* **menulis** aksara pada perantara dengan tujuan untuk membentukkan perkataan dan gagasan yang lain yang mewakili bahasa atau maklumat tercatat; dan
* penciptaan bahan-bahan yang disampaikan melalui bahasa **tulisan**.

Terdapatnya beberapa kekecualian; umpamanya, penggunakan mesin taip untuk mencatat bahasa secara amnya dipanggil penaipan, dan bukannya penulisan. Penulisan merujuk kepada kedua-dua kegiatan itu, dan kedua-dua kegiatan itu boleh berlaku dengan serentak.

Tulisan dapat membantu ahli-ahli sejarah untuk memperolehi maklumat mengenai zaman silam daripada sumber ditulis, dilakar atau dipahat pada batu, dinding gua, kulit kayu, logam, gading, dan kertas.

## Cara untuk mencatat maklumat

### Sistem penulisan

Sistem-sistem penulisan utama – kaedah-kaedah penulisan – secara amnya dibahagikan kepada empat kategori:
* tulisan logo
* suku kata
* abjad
* ciri.

Lagi satu kategori, ideografi (simbol untuk gagasan), tidak pernah diperkembangkan sehingga tahap yang mencukupi untuk mewakili bahasa. Yang keenam, iaitu piktografi tidak mencukupi untuk mewakili bahasa pada dirinya, tetapi seringnya menjadi teras untuk tulisan logo.

Selain daripada ini, terdapat juga pelbagai bentuk yang tidak begitu terkenal, seperti penulisan Letris yang terdiri daripada metagrafi (selepas penulisan) dan hipergrafi (penulisan super).

## Lihat juga
* Kaedah arkeologi
* Kaedah lisan

## Rujukan

## Bacaan tambahan

* Das "Anrennen gegen die Grenzen der Sprache" Diskussion mit Roland Barthes, André Breton, Gilles Deleuze & Raymond Federman (dalam bahasa Jerman; oleh Ralph Lichtensteiger)
* Sejarah penulisan
* Sejarah penulisan: Dari Jieroglif Ke Multimedia, disunting oleh Anne-Marie Christin, Flammarion (dalam bahasa Perancis, kulit keras: 408 muka surat, 2002, ISBN 2-08-010887-5)
* ''Pada Permulaan: Sejarah Ringkas Bahasa Ibrani.''  oleh Joel M. Hoffman, 2004. Bab 3  meliputi penciptaan penulisan serta pelbagai peringkatnya.
* Asal penulisan di AncientScripts.com
* Muzium Penulisan: Muzium Penulisan UK mengenai maklumat sejarah dan perkakas penulisan
* Di ERIC Digests: ''Arahan Penulisan: Amalan Terkini di dalam Bilik Darjah''; ''Perkembangan Penulisan''; ''Arahan Penulisan: Sudut Pandangan yang bertukar-bertukar dalam beberapa tahun ini''
* Rogers, Henry. 2005. *Sistem Penulisan: Pendekatan Linguistik.* Oxford: Blackwell. ISBN 0-631-23463-2 (kulit keras); ISBN 0-631-23464-0 (berkulit lembut)
Darjah Yang Maha Utama Kerabat Diraja Malaysia

**Darjah Yang Maha Utama Kerabat Diraja Malaysia (D.K.M.)** merupakan darjah yang tertinggi antara sepuluh darjah Anugerah Diraja Malaysia dan tidak mempunyai darjah kecil.

Anugerah ini dikurniakan kepada setiap Baginda Raja yang telah menjadi Yang di-Pertuan Agong. Bilangan ahlinya terhad seramai sepuluh orang sahaja.

Darjah Yang Maha Utama Kerabat Diraja Malaysia ini mengandungi kalung, bintang, selepang dan lencana. Kalung Darjah diperbuat daripada perak bersadur emas. Bintang Darjah berbentuk pancaran-pancaran emas dan di atasnya berukir timbul motif daun paku. Darjah diperbuat daripada kain sutera merah dan hujungnya berikat reben. Lencana Darjah berbentuk pancaran-pancaran emas dan di atasnya terdapat sekuntum bunga raya. Ia berpaut pada motif Mahkota Diraja Malaysia. Darjah ini dizahirkan pada 18 April 1966 dan diwartakan pada 30 Jun 1966.

## Penerima
Senarai penerima Darjah Yang Maha Utama Kerabat Diraja Malaysia (DKM)

* 1960: Tuanku Syed Putra Jamalullail
* 1965: Sultan Ismail Nasiruddin Shah
* 1970: Sultan Abdul Halim Mu’adzam Shah
* 1975: Sultan Yahya Petra 
* 1980: Sultan Haji Ahmad Shah Al-Musta’in Billah
* 1984: Al-Mutawakkil Alallah Sultan Iskandar Al-Haj ibni Sultan Ismail 
* 1989: Sultan Azlan Muhibbuddin Shah
* 1994: Tuanku Ja’afar
* 1999: Sultan Salahuddin Abdul Aziz Shah
* 2001: Tuanku Syed Sirajuddin Jamalullail
* 2007: Sultan Mizan Zainal Abidin
* 2011 : Sultan Abdul Halim Mu’adzam Shah
* 2016: Sultan Muhammad V
* 2019: Al-Sultan Abdullah Ri'ayatuddin Al-Mustafa Billah Shah
* 2024: Sultan Ibrahim ibni Sultan Iskandar

### Penerima darjah yang masih hidup

*Tuanku Syed Sirajuddin Jamalullail
*Sultan Mizan Zainal Abidin
*Sultan Muhammad V
*Sultan Abdullah Ri’ayatuddin Al-Mustafa Billah Shah
*Sultan Ibrahim

## Rujukan

## Pautan luar
* Gambar Rajah
Sistem pesanan ringkas

**Sistem pesanan ringkas** ataupun *SMS* (Short Message Service) adalah satu perkhidmatan yang ditawarkan melalui telefon bimbit untuk mengirim atau menerima pesanan pendek. Pada mulanya SMS dirancang sebagai sebahagian daripada GSM, tetapi pada masa sekarang, perkhidmatan ini ditawarkan oleh jaringan-jaringan mobil lainnya termasuk rangkaian UMTS. 

Satu pesanan ringkas *SMS* maksimum terdiri daripada 140 bait. Dengan kata lain, satu pesanan boleh memuatkan 140 aksara 8-bit, 160 aksara 7-bit atau 70 aksara 16-bit untuk bahasa Jepun, China dan Korea yang memakai aksara Kanji. Selain 140 bait ini, ada data-data lain yang termasuk. Ada pula beberapa kaedah untuk mengirim pesanan yang lebih panjang daripada 140 bait, tetapi seorang pengguna harus membayar lebih daripada sekali.

SMS juga mampu untuk mengirim grafik, audio dan video. SMS bentuk ini disebut MMS.

Pesanan-pesanan SMS dikirim dari sebuah telefon bimbit ke pusat pesanan (SMSC dalam bahasa Inggeris). Di sini pesanan disimpan dan cubaan untuk menghantarnya dilakukan untuk beberapa kali. Setelah satu waktu yang telah ditentukan, biasanya 1 hari atau 2 hari, pesanan akan dihapuskan. Seseorang pengguna boleh mendapatkan pengesahan daripada pusat pesanan ini.

SMS sangat popular di Eropah, Asia dan Australia. Di Amerika Syarikat, SMS secara perbandingan jarang digunakan. Di tempat lain, SMS popular kerana agak murah dan kerap digunakan di kalangan remaja. Perkhidmatan pesanan ringkas ini jarang digunakan di kalangan pengguna yang agak berusia.

Disebabkan lambat dan kesulitan menulis atau untuk menjimatkan ruang, biasanya pesanan SMS diringkaskan. Tetapi kesulitan ini, sekarang sudah diatasi kerana banyak telefon bimbit yang memiliki fungsi kamus dan bijak teka "intelligent guess". Ini merujuk kepada ciri telefon meneka perkataan yang cuba ditulis dengan membandingkan perkataan yang bermula dengan huruf yang sudah diisi. Sebagai contoh:- Sekiranya pengguna menaip *kere*, talipon bimbit akan mempaparkan perkataan *kereta*.

Pesanan-pesanan SMS pernah mengakibatkan perubahan-perubahan kecil yang menarik dalam masyarakat. Beberapa petikan:
* Januari 2001, Joseph Estrada dipaksa turun takhta sebagai Presiden Filipina. Kempen menentangnya diselaraskan melalui sistem pesanan ringkas *SMS*.
* Julai 2001, pihak berkuasa Malaysia memutuskan bahawa dalam menjatuhkan talak, tidak boleh dilakukan melalui SMS. Ini disebabkan tidak jelas siapa yang menghantarnya. Siapa sahaja boleh meminjam atau mencuri telefon bimbit dan menghantar pesanan tersebut. Tiada bukti seperti tulisan, suara yang boleh dicamkan, atau saksi yang boleh mengesahkannya. Talak tersebut perlu didaftarkan di Mahkamah atau Pejabat Kadi sebelum ia disahkan.
Seni bela diri

**Seni bela diri** ataupun **seni mempertahankan diri** (*martial art*) merupakan satu kesenian yang timbul sebagai satu cara seseorang itu mempertahankan diri. Ia merupakan kaedah berlawan tradisi dengan atau tanpa senjata dan selalunya tanpa menggunakan senjata api atau senjata moden yang lain. Seni bela diri telah lama wujud dan pada mulanya ia berkembang di medan pertempuran sebelum secara perlahan-lahan apabila peperangan telah berkurangan dan penggunaan senjata moden mula digunakan secara berleluasa, seni bela diri mula berkembang di kalangan mereka yang bukannya anggota tentera dan anggota polis  tetapi merupakan orang awam.

Boleh dikatakan seni bela diri terdapat di merata-merata di dunia ini dan hampir setiap negara mempunyai seni bela diri yang berkembang sama ada secara tempatan atau diubah suai daripada seni bela diri luar yang meresap masuk. Sebagai contoh: seni silat adalah seni bela diri yang berkembang di negara ASEAN dari rantau Alam Melayunya (merangkumi Malaysia, Indonesia, Thailand dan Brunei). Bagaimanapun kemudahan perhubungan dan komunikasi yang ada pada masa ini memudahkan perkembangan idea dan seni bela diri tidak lagi terhad di tanah asalnya tetapi telah berkembang keseluruh dunia.

## Lihat juga
* Senarai seni mempertahankan diri
Telekomunikasi

**<span lang="bodoamat0" dir="ltr">Telekomunikasi</span>** pada dasarnya merupakan komunikasi elektronik jarak jauh, sama ada satu atau dua hala. Ini termasuklah komunikasi menggunakan, radio, televisyen, telefon dan komputer.

Banyak jenis maklumat boleh dihantar melalui sistem telekomunikasi termasuk suara dan muzik, gambar dan gambar boleh bergerak, fail komputer dan aplikasi serta data telegraf.

Pusat telekomunikasi moden dapat menghantar jumlah maklumat yang banyak dalam jarak yang jauh tanpa mangalami kerosakan data disebabkan oleh faktor bising dan gangguan.

Sistem telekomunikasi merupakan semua sistem atau komponen yang terlibat dalam proses penghantaran maklumat tersebut.

## Contoh telekomunikasi manusia
* Telegraf
* Telefon
* Radio dan Televisyen
* SMS
* 3G (Generasi Ketiga)
* Internet
* Internet tanpa wayar (Wifi)
* Radio Amatur
	Sistem perhubungan dasarnya merupakan komunikasi elektronik jarak jauh samada sehala atau dua hala. Ini termasuklah komunikasi menggunakan telefon, komputer, televisyen dan radio. Perhubungan ini berlangsung secara mudah dan cepat. Pelbagai jenis maklumat boleh dihantar melalui sistem telekomunikasi termasuklah suara serta muzik, gambar dan video, fail komputer dan aplikasi serta data telegraf. Jenis-jenis sistem perhubungan termasuklah telefon, internet, televisyen, radio, telegraf serta faksimili. Majoriti sistem perhubungan ini adalah dalam bentuk media elektronik.
	Telefon merupakan sistem perhubungan yang utama dalam kehidupan seharian.Telefon memudahkan kita dalam melaksanakan kerja. Telefon ini mudah dibawa ringan, kecil dan mempunyai pelbagai guna. Telefon jenis ini dapat menghantar  pesanan mesej ringkas dan menelefon dari jarak yang jauh tanpa menggunakan wayar. Ada juga beberapa jenis telefon yang boleh menggunakan iaitu teknologi yang membolehkan video, audio dan data dihantar lebih cepat menerusi satu rangkaian jalur lebar tanpa wayar dari telefon bimbit ke komputer peribadi, termasuklah komputer riba.
	Internet pula ialah satu jaringan atau rangkaian computer gergasi yang menghubungkan seluruh dunia. Internet menewarkan laman web yang memaparkan teks bersama-sama dengan visual dan audio.
	Seterusnya, televisyen pula ialah penyiaran gambar bergerak beserta bunyi menerusi kabel atau udara atau skrin pada kaca televisyen. Pada masaini, siaran televisyen yang dapat diterima dinegara kita ialah TV3, NTV7, 8TV, TV, TV9 dan ASTRO.
	Selain itu, siaran radio di Negara kita mempunyai siaran radio tempatan dab juga kebangsaan. Stesen-stesen radio di Malaysia dibina bagi membolehkan integrasi nasional yang dapat menyampaikan maklumat kepada seluruh rakyat. Para pendengar juga mendapat hiburan. Contoh-contoh siaran yang dapat disiar di Bandar Tawau ialah KLASIK.FM(99), MUZIK.FM(94.7), SABAH.FM(95.75) dan TAWAU.FM(99.9).
Solat sunat

**Solat sunat** ialah solat yang mendapat pahala jika dikerjakan dan tidak mendapat dosa jika ditinggalkan bagi penganut agama Islam.

Berlainan dengan solat fardu yang digalakkan untuk didirikan secara berjemaah, solat sunat boleh dilakukan secara berjemaah atau secara bersendirian.

## Pautan Luar
Solat-Solat Sunat
Wajib

**Wajib** ialah sesuatu amalan yang fardu, yakni yang mesti dilakukan.  Sekiranya dilakukan, orang itu akan mendapat pahala dan jika diabaikan, dia akan berdosa dan kelak diseksa. Contohnya adalah mengerjakan solat lima kali dalam sehari dan berpuasa pada bulan Ramadan.

## Lihat juga
* Sunnah
* Mubah/Harus
* Makruh
* Haram
* Sunat

## Rujukan
*  Kafemuslimah: Memahami hukum syariat dalam Islam
Fardu

**Fardu** adalah sesuatu amalan yang *[[Wajib]]*, tidak dapat tidak mesti dilakukan. 

Sekiranya di lakukan akan mendapat pahala, dan jika diabaikan akan mendapat dosa dan akan diseksa pada hari akhirat sekiranya tidak bertaubat. 

Contohnya adalah mengerjakan solat lima waktu dalam sehari semalam, dan puasa Ramadan.

Pembahagian hukum fardu dalam ajaran Islam terbahagi kepada dua, iaitu :-
# Fardu Ain
# Fardu Kifayah
Gunung Tok Bidan

**Gunung Tok Bidan** merupakan sebuah gunung yang terdapat di negeri Kedah Darul Aman, Malaysia. **Gunung Tok Bidan**  mempunyai ketinggian setinggi 842 meter (2,763 kaki).

Gunung Tok Bidan mempunyai hutan Dipterokarp Bukit dan hutan Dipterokarp Atas. Terdapat banyak flora di gunung ini yang mempunyai nilai perubatan.

## Lihat juga
* Pelancongan di Kedah

## Rujukan


## Pautan luar
*
Gunung Jerai

**Gunung Jerai** (juga dikenali sebagai **Puncak Kedah**) merupakan sebuah gunung yang terdapat di negeri Kedah Darul Aman, Malaysia, bersempadan dengan daerah-daerah Kuala Muda dan Yan. Tingginya dalam 1,207 meter. 

Gunung Jerai boleh dilihat dari Pulau Pinang dan kawasan berhampiran di negeri Kedah dan parasnya dikelilingi oleh tanah pertanian padi bendang. Merupakan sebuah inselberg, ia tidak seperti gunung-gunung lain di semenanjung, Sarawak dan Sabah yang selalunya berada di dalam banjaran. Gunung ini berada di pesisir pantai, terasing jauh daripada sistem-sistem banjaran Semenanjung Malaysia. Malah ia juga dikatakan mampu dilihat oleh bahtera layar dan kapal lalu lalang dalam perairan Kedah dan Selat Melaka sejauh 100&nbsp;km. Jarak penglihatan pemerhati pula bergantung kepada keadaan cuaca.

 	
## Sejarah
Gunung ini diceritakan masyarakat dahulu asalnya sumpahan batu ke atas seorang puteri bernama Seri Belawati (, ), panggilan  *[[shri|seri]]* ini kemudiannya dipelatkan sebagai  *Jerai*. Malah, gunung ini pernah disebutkan dalam manuskrip *Aṣṭasāhasrikā Prajñāpāramitā* dikarang pujangga Sujātabhadra pada tahun 1015 sebagai "Gunung Balawati" (बलवतीपार्वते *Balavatīparvate*).

## Geografi
### Suhu
Suhu tahunan di Gunung Jerai ialah sekitar 19 °C hingga 24 °C dan selalu dilitupi kabus tebal terutama pada musim hujan, selepas hujan, dan kadang-kadang pada awal pagi.

## Gunung Rekreasi
Gunung Jerai menawarkan aktiviti merentasi hutan bagi pencinta alam semula jadi. Terdapat kepelbagaian tumbuh-tumbuhan tropika yang merangkumi kawasan hutan dipterokarp bukit dan hutan dipterokarp atas.

## Cara ke sana
* Dari Batu Uban/Butteworth mengikut Laluan Persekutuan 1  memandu ke Sungai Petani, seterusnya ke Bedong. Kemudian ke Gurun. Dari sana ada jalan tar menuju ke stesen radio sepanjang 11&nbsp;km. Ada sebuah hotel di sana yang sekarang telah diambil alih dan dinamakan **The Regency Jerai Hill Resort**. Ada tapak perkhemahan dan tapak perkelahan di pertengahan jalan.
* Mengikut Lebuhraya Utara-Selatan  dari Tol Sg. Dua, Perai menuju utara dan keluar di Persimpangan Gurun. Belok kiri selepas tol, kemudian belok kanan di simpang lampu trafik.
* Dari utara melalui Guar Chempedak, Yan Kecil dan ke Yan Besar.

## Media
* Pemancar Radio meliputi Kedah, Perlis, Pulau Pinang, Perak Utara, sebahagian Padang Rengas dan beberapa kawasan Gerik dan sebahagian Kelantan.

## Lihat juga
* Jerai

## Rujukan


## Pautan luar
*
Gunung Bayu

**Gunung Bayu** yang terletak di Kedah, Malaysia mempunyai ketinggian setinggi 777 meter (2,549 kaki). Ia terletak di timur Bukit Pagar, dan disebelah tenggara dari Hutan Rizab Ulu Rimba.

Gunung Bayu mempunyai hutan Dipterokarp Bukit dan hutan Dipterokarp Atas. Terdapat banyak flora di gunung ini yang mempunyai nilai perubatan.

## Lihat juga
* Bayu

## Rujukan


## Pautan luar
*
Sunat

:*Untuk makna lain, bersunat, lihat [[Khatan]].*

**Sunat** adalah salah satu daripada hukum Islam. Sunat dapat merujuk pada status hukum (syariat) sebuah aktiviti dalam Islam yang dianjurkan sehingga pelakunya mendapatkan kebaikan (pahala), namun bila ditinggalkan rugilah seseorang Muslim itu.
Haram

**Haram** ( terbitan kata kerja  *ḥarama* "menghalang") adalah salah satu daripada hukum Islam. Haram adalah sesuatu perkara yang dilarang dan berdosa sekiranya dilakukan dan mendapat pahala sekiranya ditinggalkan. Sebagai contoh sihir, zina, menfitnah, makan harta anak yatim, mencuri atau meminum sesuatu yang memabukkan.  Perbuatan haram boleh membawa seseorang itu ke neraka.

## Makanan Haram mengikut Al Quran
Makruh

**Makruh** adalah salah satu daripada hukum Islam.

Makruh adalah sesuatu perbuatan yang tidak mendapat Dosa jika dilakukan namun Allah tidak menyukainya.

Sebagai contoh memakan makanan yang berbau busuk seperti jering, petai, atau kerdas, belacan, durian, tempoyak, cencaluk, udang, ketam, ikan pekasam.Contoh Kedua adalah berpakaian tidak sopan seperti baju berlubang-lubang.
                                                                                                                                                                                 Mengikut takrifan fuqaha seperti yang dinyatakan dalam buku Istilah-Istilah Feqah dan Usul 4 Mazhab, Makruh atau karahah disisi mazhab Syafie memberi maksud benci atau tidak disukai. Digunakan karahah dengan maksud sunat tidak dilakukannya. Makruh terbahagi kepada dua jenis,makruh tahrim dan makruh tanzih. Berdasarkan kenyataan ini, maksud makruh tidaklah berdosa tetapi penggunaanya dalam hal-hal yang lain dan juga tafsiran beberapa hadith menunjukkan pengertiannya lebih umum dan boleh juga membawa kepada dosa.
Bukit Damar

**Bukit Damar** merupakan sebuah bukit yang terdapat di negeri Perak, Malaysia. Tingginya 901 meter.

Bukit Damar mempunyai kawasan hutan Dipterokarp Pamah dan hutan Dipterokarp Bukit.
Gunung Bokbak

**Gunung Bokbak** merupakan sebuah gunung di negeri Kedah, Malaysia. Tingginya  1,199 meter. Ia mempunyai kawasan hutan Dipterokarp Bukit, dan hutan Dipterokarp Atas.

## Lihat juga
* Pelancongan di Kedah

## Rujukan


## Pautan luar
* DISCOVER KEDAH 2016 - GUNUNG BOKBAK
Bukit Kabut

**Gunung Kabut** merupakan sebuah gunung yang terdapat di Perak Darul Ridzwan, Malaysia. **Gunung Kabut** mempunyai ketinggian setinggi 1,318 meter.

Bukit Kabut mempunyai kawasan hutan Dipterokarp Bukit, hutan Dipterokarp Atas dan kawasan hutan Montane.

## Rujukan


## Pautan luar
Gunung Besar

**Gunung Besar** merujuk kepada beberapa nama gunung:

* Gunung Besar (Johor) 
* Gunung Besar (Perak) 
* Gunung Besar Hantu
* Gunung Besar, Sumatera
Gunung Biong

**Gunung Biong** yang terletak berhampiran dengan Batu Kurau, Perak, Malaysia dan mempunyai ketinggian setinggi 1,218 meter (3,997 kaki).

Gunung Biong mempunyai hutan Dipterokarp Bukit, hutan Dipterokarp Atas, dan hutan Montane. Terdapat banyak flora di gunung ini yang mempunyai nilai perubatan.

## Rujukan


## Pautan luar
Gunung Bubu

**Gunung Bubu** terletak di Perak Darul Ridzuan, Malaysia. Ketinggiannya 1,657 meter. Ia terletak di Kuala Kangsar, Perak.

Gunung Bubu mempunyai kawasan hutan Dipterokarp Bukit, hutan Dipterokarp Atas dan kawasan hutan Montane.

## Trekking Route

Pendaki boleh mendapatkan perkhidmatan Bas di Kuala Kangsar untuk ke checkpoint yang pertama. Pendakian bermula dari Taman Rekreasi Ulu Kenas, Kuala Kangsar, Perak iaitu berdekatan dengan Kem Biro Tata Negara. Perjalanan menuju ke Kem Sg Gading mengambil masa lebih kurang 6 jam. Pendaki boleh bermalam di situ. Kem tersebut mempunyai kapasiti sehingga 50 orang pada satu masa. Hari seterusnya, pendaki boleh meneruskan pendakian sehingga ke puncak Gunung Bubu di mana ia memakan masa 4 hingga 5 jam. Perjalanan tersebut juga akan melalui punca air terakhir (Last Water Point) dan pendaki boleh mendapatkan bekalan minuman di lokasi tersebut. Puncak Gunung Bubu agak tidak sesuai untuk bermalam kerana kawasan yang terlalu kecil dan pendaki boleh bermalam di Kem Batu Dinding yang kira-kira 15 minit perjalanan dari puncak. Untuk pendakian ke puncak, pendaki juga boleh meninggalkan haversack di Kem Sg Gading dan hanya membawa daypack. Perjalanan turun dari puncak ke Kem Sg Gading memakan masa 2 hingga 3 jam. Pendaki boleh bermalam semula di Kem Sg Gading atau terus ke kembali ke tempat mula pendakian di mana ia memakan masa 3 hingga 4 jam. 

## Kemalangan

Antara kemalangan yang pernah dilaporkan ialah, pendaki yang bermalam di puncak Gunung Bubu di panah petir sehingga menyebabkan kematian. Sehubungan itu, pendaki dinasihatkan supaya tidak bermalam di puncak sebaliknya boleh bermalam di Kem Sg Gading ataupun Kem Batu Dinding.Terdapat 2 kematian dilaporkan berlaku di Gunung Bubu akibat sesat. Dalam kejadian berasingan, empat pelajar Kolej Vokasional Padang Rengas pernah dilaporkan sesat di kawasan sekitar.

## Lihat juga
* Pelancongan di Negeri Perak

## Rujukan


## Pautan luar
* http://www.angelfire.com/trek/mofam/Mountain%20Info/gunung_bubu.htm
Gunung Perak

**Gunung Perak** merupakan sebuah gunung yang terdapat di negeri Kedah Darul Aman, Malaysia. **Gunung Perak** mempunyai ketinggian setinggi 865 meter. 

Gunung Perak mempunyai kawasan hutan Dipterokarp Pamah dan hutan Dipterokarp Bukit.

## Lihat juga
* Pelancongan di Kedah

## Rujukan


## Pautan luar
*
Gunung Inas

**Gunung Inas** merupakan sebuah gunung yang terdapat di negeri Kedah, Malaysia. **Gunung Inas** mempunyai ketinggian setinggi 1,801 meter. , 

Gunung Inas mempunyai kawasan hutan Dipterokarp Bukit, hutan Dipterokarp Atas dan kawasan hutan Montane.

## Rujukan
Gunung Ulu Jernih

**Gunung Ulu Jernih** yang terletak berhampiran dengan Kampung Lubok Buaya/Kampung Masjid, Larut, Matang dan Selama, Perak mempunyai ketinggian setinggi 1,577 meter (5,172 kaki). Ia merupakan sebahagian daripada Banjaran Bintang.

Gunung Ulu Jernih mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

## Rujukan


## Pautan luar
Gunung Chabang

**Gunung Chabang** merupakan sebuah gunung yang terdapat di Perak Darul Ridzuan, Malaysia. Gunung ini mempunyai ketinggian setinggi 1,711 meter (5,614 kaki).

Gunung Chabang yang terletak di dalam kawasan hutan Simpan Bukit Kinta merupakan salah satu destinasi pendakian yang tidak harus dilepaskan. Corak pendakian yang mencabar fizikal pendaki disamping keindahan panorama di puncak merupakan tarikan utama pada pendaki semua. Terdapat laluan “legend” yang pernah dilalui oleh sekumpulan pendaki pada Ogos 2020.

## Jenis hutan
Gunung Chabang mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

## Rujukan

Pengalaman pendaki laluan "legend" Gunung Chabang

## Pautan luar
* Gambar pendakian Gunung Chabang
Solat asar

**Solat Asar** merupakan salah satu daripada lima (5) solat fardhu yang diwajibkan ke atas umat Islam. Solat fardu wajib ditunaikan oleh seorang Islam yang masih waras dan hidup. Solat fardu tidak boleh ditinggalkan sama sekali dalam apa keadaan sekali pun kerana ia termasuk dalam dosa-dosa besar. Hatta dalam keadaan seseorang sakit teruk sekali pun jika hanya mata yang boleh bergerak maka solat wajib dilaksanakan dalam waktunya iaitu dengan menggunakan isyarat mata. Sekiranya seseorang tertinggal solat fardu, wajib baginya untuk mengulangkannya dengan niat qada. 

Solat Asar terdiri daripada 4 rakaat. Waktu untuk bersolat Asar bermula selepas berakhirnya waktu solat Zohor, iaitu apabila tergelincir matahari sehingga bayang-bayang sesebuah objek lebih panjang daripada tinggi objek tersebut. Manakala tamatnya waktu adalah apabila matahari terbenam di ufuk.

Solat yang terbaik ialah solat di masjid ataupun surau (bagi lelaki) secara berjemaah dengan menjaga kekusyukkannya, bacaannya serta rukunnya serta mengambil wuduk secara sempurna. Orang Islam percaya bahawa solat di masjid ataupun surau adalah 27 kali ganda lebih baik berbanding solat bersendirian di rumah.

## Lihat juga
* Waktu Solat
Anjing laut

**Anjing laut** (; pinjam terjemah ) ialah sejenis mamalia dua alam dan berkaki sirip dalam klad **Pinnipedia**. Banyak spesies mendiami perairan sejuk dan berais kawasan-kawasan kutub Hemisfera Utara dan Selatan. Ada 34 spesies anjing laut yang masih hidup.

## Taksonomi
Nama klad Pinnipedia dijejak kepada kata-kata bahasa Latin *pinna* "sirip" dan *pes, pedis* "kaki" bermaksud "kaki yang seperti sirip". Nama tersebut diberikan sebagai nama keluarga atau nama order oleh ahli zoologi Jerman bernama Johann Karl Wilhelm Illiger.

## Ciri-ciri
Badan anjing laut berbentuk torak dan bergaris arus dengan cuping telinga yang kecil atau tiada langsung, kakinya berbentuk sirip dan ekornya kecil. Kepalanya bulat dan lehernya boleh berpaling. Alat sulit dan kelenjar mamarinya boleh disentap balik. 

Ia mempunyai indera yang sangat kuat di hujung misainya. Misai anjing laut mempunyai sepuluh kali lebih banyak saraf berbanding misai mamalia darat yang membantu mengesan getaran dalam air dihasilkan ikan yang berenang. Pengesanan getaran ini berguna ketika mencari makanan terutamanya dalam persekitaran air yang gelap. 

## Tabiat
### Pemakanan
Semua spesies anjing laut merupakan karnivor. Makanan utamanya yang dimangsakan adalah ikan, sefalopod, krustasea, bivalvia, zooplankton dan juga burung laut seperti penguin. Anjing laut boleh memburu dalam kawanan atau seekor-seekor.

Anjing laut menelan mangsa yang diburu dalam air. Mangsa yang terlalu besar akan dibawa ke permukaan untuk dikoyak-koyakkan.

### Pembiakan
Anjing laut betina melahirkan seorang anak.

## Rujukan
Solat maghrib

**Solat Maghrib** () merupakan salah satu solat fardu. Solat ini terdiri daripada 3 rakaat. Solat Maghrib ialah solat harian ke-4 dalam Islam dan ia dilakukan ketika senja. Waktu solat Maghrib bermula selepas matahari terbenam sehingga hilang mega merah di ufuk barat.

Perkataan *maghrib*  ialah istilah bahasa Arab bagi "matahari senja" terbitan daripada kata kerja  *gharaba*, "terbenam"; "akan disembunyikan" (tetapi ia tidak digunakan bagi bulan yang terbenam).

## Lihat juga
* Waktu solat
* Solat Subuh (Sembahyang pagi)
* Solat Zohor (Sembahyang tengah hari)
* Solat Asar (Sembahyang petang)
* Solat Isyak (Sembahyang malam)

## Rujukan
Yuddhakanda

**Yuddhakanda** () adalah kitab keenam epik Ramayana dan sekaligus kemuncak epik ini. Dalam kitab ini diceritakan Sang Rama dan Sang raja kera Sugriwa mengerahkan bala tentara kera bersiap untuk menyerang Langkapura. Memandangkan Langkapura ini terletak pada sebuah pulau, mereka menghadapi kesukaran untuk menyerang.

Maka mereka menyiasat dan akhirnya memutuskan membuat jambatan bendungn (situbanda) dari daratan ke pulau Langka. Para bala tentara kera dikerahkan. Ketika pembinaan jambatan ini sedang dijalankan, mereka banyak menerima gangguan, tetapi akhirnya berjaya menyiapkan janbatan tersebut, dan Langkapura dapat diserang.

Syahdan terjadilah perang besar. Para raksasa banyak yang mati dan prabu Ravana gugur di tangan Sri Rama. Dewi Sita menunjukkan kesucian dan kesetiaannya terhadap Rama dengan dibakar di api, ternyata ia tidak apa-apa. Setelah itu Sang Rama, Sita, Laksamana pulang ke Ayodhyapura, disertai para bala tentara kera yang dipimpin oleh Sugriwa dan Hanuman. Di Ayodhyapura mereka disambut oleh prabu Barata dan beliau menyerahkan kerajaannya kepada Sang Rama. Sri Rama lalu memerintah di Ayodhyapura dengan bijaksana.
Ayodhyakanda

**Ayodhyakanda** adalah kitab kedua epos Ramayana dan menceritakan sang Dasarata yang akan menyerahkan kerajaan kepada sang Rama, tetapi dihalangi oleh Dewi Kekayi. Katanya beliau pernah menjajikan warisan kerajaan kepada anaknya. 

Maka sang Rama disertai oleh Dewi Sita dan Laksamana pergi mengembara dan masuk ke dalam hutan selama 14 tahun. Setelah mereka pergi, maka prabu Dasarata meninggal karena sedihnya. Sang Barata menjadi sedih dan pergi menceri Sri Rama.

Maka setelah ia berjumpa dengan Sri Rama, ia mengatakan bahwa itu bukan haknya tetapi karena Rama ingin menghormati bapaknya, ia mengatakan bahwa itu sudah kewajiban Barata untuk memerintah. Lalu sebagai simbol bahwa Barata mewakili Rama, Rama menyerahkan sandalnya (dalam bahasa Sanskrit: *paduka*).

Lalu Barata pulang ke Ayodhya dan memerintah di sana.
Balakanda

**Balakanda** merupakan kitab pertama Ramayana yang menceritakan mengenai Sang Dasarata yang menjadi Raja di Ayodhya. Sang raja ini mempunyai tiga istri yaitu: Dewi Kosalya, Dewi Kekayi dan Dewi Sumitra.

Dewi Kosalya berputrakan Sang Rama, Dewi Kekayi berputrakan Sang Barata, dan Dewi Sumitra berputrakan Sang Laksamana dan Sang Satrugna.

Maka pada suatu hari, bagawan Wiswamitra meminta tolong kepada Prabu Dasarata untuk menjaga pertapaannya. Sang Rama dan Laksamana pergi membantu mengusir para raksasa yang mengganggu pertapaan ini.

Lalu atas petunjuk para Brahmana maka Sang Rama pergi mengikuti sayembara di Wideha dan mendapatkan Dewi Sita sebagai istrinya.

Ketika pulang ke Ayodhya mereka dihadang oleh Ramaparasu, tetapi mereka berjaya mengalahkannya.
Solat duha

**Solat Sunat Dhuha** atau juga dikenali sebagai *solat sunat Duha* adalah solat sunat ketika matahari baru naik pada waktu pagi sekadar satu galah tingginya, sekurang-kurangnya 2 rakaat dan sebanyak-banyaknya 12 rakaat (enam salam). 

Niatnya : Sahaja aku sembahyang sunat dhuha 2 rakaat kerana ALLAH Taala. 

Wajib : Sahaja aku sembahyang sunat dhuha (di dalam hati) 

Penuhi masa rehat tengahari dengan menambah ilmu atau membaca Al-Quran. Elakkan sungguh-sungguh dari melakukan dosa walaupun kecil dan perkara yg sia-sia. 

Info tambahan: Semua niat dalam solat sunat dan solat fardu wajib berniat di dalam hati semasa mengangkat takbiratulihram, walaupun sudah membacanya dengan lisan sebelum mengangkat takbiratuilhram. Niat yang wajib ialah usolli farduzzuhri sebagai contoh. 

## Pautan luar
* Cara Solat Dhuha Ringkas dan Mudah
*Kelebihan Solat Dhuha
Solat Sunat Musafir

**Solat Sunat Musafir** merupakan solat sunat yang didirikan sebelum keluar untuk bermusafir, memohon agar selamat pergi dan balik serta tercapai tujuan yang diinginkan ketika bermusafir. 
 
## Pautan luar
* http://www.epondok.com.my/epondok/ibadatsunat/smusafir.html
Solat tahajud

**Solat sunat tahajud** atau *Sembahyang tahajud*, ialah solat sunat yang dikerjakan diwaktu malam selepas tidur yakni ketika melakukan Qiamullail. Berjaga malam untuk beribadah sangat dituntut oleh Agama Islam dan cara ibadah yang paling utama adalah sembahyang tahajud atau solat malam. Allah berfirman yang ertinya;
:"Dan bagunlah pada sebahagian dari waktu malam serta kerjakanlah 'sembahyang tahajud' padanya sebagai solat tambahan bagimu; semoga Tuhanmu membangkit dan menempatkan engkau pada hari akhirat ditempat yang terpuji" 

Solat malam sudah menjadi amalan para nabi dan orang-orang soleh sejak zaman dahulu. Rasulullah SAW sendiri tidak pernah meninggalkan solat Tahajjut walau satu malam pun sehingga kedua-dua kaki baginda bengkak-bengkak kerana terlalu banyak berdiri. Baginda bersabda yang ertinya;
:"Solat yang paling utama selepas solat fardu adalah solat malam (solat tahajjut)" (H.R Muslim)

## Rukun
*Lafaz dan niatnya: 
 أُصَلِّي سُنَّةَ التَهَجُّدِ رَكْعَتَيْنِ لِلَّهِ تَعَالَى              
Maksudnya: "Sahaja aku solat sunat tahajud dua rakaat, kerana Allah Taala"
  
*Selepass membaca Al-Fatihah pada rakaat pertama, baca ayat Kursi (1 kali/7 kali)
*Selepass membaca Al-Fatihah pada rakaat kedua, baca Surah Al-Ikhlas (1 kali/11 kali)
*Selepas memberi salam, baca selawat seberapa banyak sekurang-kurangnya 10 kali:
 اللَّهُمَّ صَلِّ عَلَىى سَيِّدِنَا مُحَمَّدٍ وَعَلَى آلِهِ وَصَحْبِهِ وَسَلم                                  

*Seterusnya baca doa berikut
اللَّهُمَّ لَكَ الْحَمْدُ أَنْتَ نُوْرُ السَّمَوَاتِ وَالأَرْضِ ، وَلَكَ الْحَمْدُ أَنْتَ قَيَّامُ السَّمَوَاتِ وَالأَرْضِ وَلَكَ الْحَمْدُ أَنْتَ رَبُّ السَمَوَاتِ وَالأَرْضِ وَمَنْ فِيْهِنَّ أَنْتَ الْحَقُّ ، وَوَعْدُكَ الحَقُّ ، وَقَوْلُكَ الحَقُّ ، وَلِقَائُكَ الحَقُّ ، وَالْجَنَّةُ حَقٌ ، وَالنَّارُ حَقٌ ، وَالسَّاعَةُ حَقٌ ، اللَّهُمَّ لَكَ أَسْلَمْتُ وَبِكَ آمَنْتُ ، وَعَلَيْكَ تَوَكَّلْتُ ، وَإِلَيْكَ أَنَبْتُ ، وَبِكَ خَاصَمْتُ ، وَإِلَيْكَ حَاكَمْتُ ، فَاغْفِرْلِي مَا قَدَّمْتُ وَأَخَّرْت وَأَسْرَرْتُ وَأَعْلَنْتُ ، أَنْتَ إِلَهِي ، لاَ إِلَهَ إِلاَّ أَنْتَ

Maksudnya : "Ya Allah ! BagiMu kepujian, Engkau cahaya di langit dan di bumi, bagi Engkau kepujian, Engkau yang mendirikan langit dan bumi, bagi Engkau kepujian, Engkau Tuhan di langit dan di bumi dan segala yang terkandung padanya, Engkau Yang Maha Benar, dan janji engkau adalah benar, dan percakapan Engkau adalah benar, dan bertemu dengan Engkau adalah benar, dan syurga adalah benar, dan neraka adalah benar, dan hari kiamat adalah benar, Ya Allah ! KepadaMu aku telah berserah, dan denganMu aku beriman, dan kepadaMu aku bertawakal, dan kepadaMu aku bertaubat, dan kepadaMu aku mengadu, dan ke arah Engkau aku menghakimi, ampunilah dosa-dosa yang telah aku dahulukan dan kemudiankan dan rahsiakan dan lahirkan, Engkau Tuhanku, tiada Tuhan melainkan Engkau"

## Rujukan

## Pautan luar
* Panduan sembahyang tahajud.
Solat taubat

**Solat Sunat Taubat** merupakan solat sunat yang didirikan untuk memohon keampunan setelah menginsafi perbuatan mungkar. Perbuatan mungkar itu tidak patut diulang lagi selepas bertaubat ataupun orang itu dikira memain-mainkan taubatnya.

## Pautan luar
* Panduan Solat Sunat Taubat.
Solat Sunat Mutlak

**[[Solat]] Sunat Mutlak** adalah solat sunat yang didirikan tanpa sebab dan tidak ditentukan waktunya, juga tidak dibatasi jumlah rakaatnya.

Niat
أُصَلِّى سُنَّةَ رَكْعَتَيْنِ ِللهِ تَعَالَى

## Pautan luar
* http://www.epondok.com.my/epondok/ibadatsunat/smutlak.html
Solat tasbih

**Solat Sunat Tasbih** merupakan solat sunat yang terdapat sebanyak 300 tasbih. **Solat Sunat Tasbih**  dianjurkan supaya dikerjakan sekurang-kurang sekali seumur hidup. Solat sunat tasbih ada empat rakaat, dengan ketentuan jika dikerjakan pada siang hari cukup dengan satu salam, dan jika dikerjakan pada malam hari dengan dua salam. 

Cara mengerjakan solat tasbih ialah dengan membaca tasbih 15 kali sesudah membaca surat Al-Fatihah, 10 kali tasbih ketika rukuk, 10 tasbih ketika iktidal, 10 tasbih ketika sujud pertama, 10 tasbih ketika duduk antara dua sujud, 10 tasbih ketika sujud kedua, dan 10 tasbih ketika duduk rehat sebelum bangun berdiri / memberi salam. Ulangi 75 tasbih ini untuk empat rakaat. 

Hadith mengenai Solat sunat tasbih dianggap sahih oleh Imams al-Hakim, Ibn Abu Dawood, Ibn Hajar dan yang lain. Imam al-Albani turut mengelaskannya sebagai boleh dipercayai ("sound").  

## Rujukan
  

## Pautan luar
* Panduan Solat Sunat Tasbih.
* https://web.archive.org/web/20080203185132/http://ayongsitiz.blogspot.com/2007/09/solat-sunat-tasbih.html
Solat Sunat Ihram

**[[Solat]] Sunat Ihram** adalah solat sunat dua rakaat yang didirikan sebelum melakukan ihram (selepas mandi dan memakai pakaian sebelum niat ihram)
selepas mengenakan Ihram sebelum mengerjakan haji.

Solat sunat ihram ialah solat dua rakaat yang dilakukan sebelum berniat ihram haji atau umrah. Ia dilakukan selepas mandi sunat ihram, memakai bau-bauan dan selepas memakai pakaian ihram.pada rakaat yang pertama disunatkan selepas membaca surah al-fatihah membaca surah al-kafirun dan surah al-ikhlas pada rakaat yang kedua.

## Pautan luar
* http://www.epondok.com.my/epondok/ibadatsunat/sihram.html
Solat witir

**Solat Sunat Witir** merupakan solat sunat yang dilakukan selepas solat Isyak, kebiasaannya dirangkaikan dengan solat Sunat Tarawih. Rasulullah saw, bersabda yang bermaksud: "Sesungguhnya Allah itu witir (ganjil), dan Dia menyukai witir, maka lazimkanlah solat witir, wahai ahli Al-Quran." Hadis Riwayat Abu Dawud dan Tirmizi.

Bilangan rakaatnya ialah ganjil iaitu 1, 3, 5, 7, 9 atau 11 rakaat. Solat ini biasanya dilaksanakan secara berjemaah akan tetapi ia juga boleh dilaksanakan secara bersendirian.

Niatnya : Sahaja aku sembahyang Sunat Witir 2 rakaat kerana Allah Taala. 

"Sahaja Aku solat Sunat Witir satu rakaat kerana Allah Taala"

* Selepas memberi salam, sembahyang Witir akan disambung sebanyak 1 rakaat. 
* Umat Islam digalakkan perbanyak berdoa kepada Allah.

### Zikir Selepas Solat Witir

### Doa Solat Witir

"Ya Allah, sesungguhnya aku berlindung dengan keredhaan-Mu daripada kemurkaan-Mu, dan aku berlindung dengan keampunan-Mu daripada balasan-Mu, dan aku berlindung dengan-Mu seperti puji-Mu sendiri ke atas diri-Mu. Maka segala pujian dan sanjungan sehingga Engkau redai."

## Pautan luar

* Panduan Solat Sunat Witir.
Solat minta hujan

**Solat minta hujan** atau **solat istisqa** () ialah sejenis solat sunat dikerjakan untuk memohon hujan.

## Pelaksanaan
Menurut tradisi Islam, semasa musim kemarau panjang, seorang lelaki datang kepada Nabi Muhammad selepas baginda berkhutbah jumaat di Masjid Nabawi, untuk berdoa dan meminta hujan turun, bagi penduduk, ternakan dan ladang yang kekurangan air, dan sebagai balas, Nabi Muhammad mengangkat tangan untuk berdoa dan memohon kepada Allah agar diturunkan hujan. Selepas doa baginda dijawab dengan hujan turun beberapa hari, Nabi Muhammad sekali lagi berdoa agar hujan lebat berhenti.

Dalam kejadian lain, Nabi Muhammad dikatakan berjalan ke luar masjid pada waktu siang ke sebuah dataran untuk solat secara berjemaah bagi meminta hujan, dan mereka mengerjakan solat dua rakaat dengan bacaan al-Fatihah dikuatkan, seperti sedang solat jumaat.

## Solat di negara-negara lain
Pelbagai negara diseluruh dunia telah beberapa kali mengerjakan solat minta hujan.

* Ribuan jemaah di seluruh Emiriah Arab Bersatu berkumpul pada 7 Disember 2024, Sabtu untuk mengerjakan solat minta hujan, berikutan seruan Presiden Sheikh Mohamed bin Zayed Al Nahyan. Solat dilaksanakan pada pukul 11 pagi di masjid-masjid dan dewan sembahyang seluruh negara, dan negara menyaksikan penurunan hujan.

* Di Arab Saudi juga diadakan solat ini beberapa kali dalam beberapa tahun.  Raja Salman menyeru orang Islam di Arab Saudi pada 27 November untuk solat pada Khamis untuk meminta hujan.

## Nota

## Pautan luar
* Panduan Solat Sunat Cara Nabi s.a.w - Solat Istiqsa'
Solat Sunat Tawaf

**Solat Sunat Tawaf** adalah solat sunat sebanyak dua rakaat yang didirikan oleh seseorang yang sudah selesai mengerjakan tawaf. Solat sunat Tawaf dilakukan di makam Nabi Ibrahim a.s.. 

## Pautan luar
* http://www.epondok.com.my/epondok/ibadatsunat/stawaf.html
Qiamullail

**Qiamullail** adalah merujuk kepada amalan beribadat pada malam hari dengan mengerjakan solat-solat sunat seperti solat Sunat Taubat, Tahajjud, Witir dan lain-lain, serta amalan-amalan seperti membaca Al-Quran , berzikir , beristighfar, berdoa dan sebagainya . Ibadah Qiamullail sangat digalakan di dalam Islam. Qiamullail boleh dikerjakan secara berseorangan atau secara beramai-ramai.

## Kelebihan

Banyak ayat Al-Quran dan hadith nabi yang menerangkan tentang kelebihan bagi mereka yang mengerjakan ibadah **Qiamullail**.  Di antaranya ialah firman Allah S.W.T.:

:Maksudnya:
:"Dan bangunlah pada sebahagian dari waktu malam serta kerjakanlah "Sembahyang Tahajjud" padanya sebagai sembahyang tambahan bagimu, semoga Tuhanmu membangkitkan dan menempatkanmu pada hari akhirat di tempat yang terpuji". 

:(Surah al-Isra': 79)  

Ketika melakukan digalakkan melakukan solat sunat seperti berikut :-
# Solat Sunat Awwabin 
# Solat Sunat Tahajjud 
# Solat Sunat Hajat 
# Solat Sunat Taubat 
# Solat Sunat Tasbih 
# Solat Sunat Witir 

Disebut juga di dalam Surah Al-Muzzammil ayat 1 hingga 8 yang bermaksud:

[1] Wahai orang yang berselimut!.

[2] Bangunlah sembahyang Tahajjud pada waktu malam, selain dari sedikit masa (yang tak dapat tidak untuk berehat),

[3] Iaitu separuh dari waktu malam, atau kurangkan sedikit dari separuh itu,

[4] Ataupun lebihkan (sedikit) daripadanya; dan bacalah Al-Quran dengan "Tartil".

[5] (Sayugialah engkau dan pengikut-pengikutmu membiasakan diri masing-masing dengan ibadat yang berat kepada hawa nafsu, kerana) sesungguhnya Kami akan menurunkan kepadamu wahyu (Al-Quran yang mengandungi perintah-perintah) yang berat (kepada orang-orang yang tidak bersedia menyempurnakannya).

[6] Sebenarnya sembahyang dan ibadat malam lebih kuat kesannya (kepada jiwa), dan lebih tetap betul bacaannya.

[7] (Kami galakkan engkau dan umatmu beribadat pada waktu malam), kerana sesungguhnya engkau pada siang hari mempunyai urusan-urusan yang panjang kira bicaranya;

[8] Dan sebutlah (dengan lidah dan hati) akan nama Tuhanmu (terus menerus siang dan malam), serta tumpukanlah (amal ibadatmu) kepadaNya dengan sebulat-bulat tumpuan.

[1] Hai orang yang berselimut (Muhammad),

[2] bangunlah (untuk sembahyang) di malam hari, kecuali sedikit (daripadanya),

[3] (yaitu) seperduanya atau kurangilah dari seperdua itu sedikit,

[4] atau lebih dari seperdua itu. Dan bacalah Al Qur'an itu dengan perlahan-lahan.

[5] Sesungguhnya Kami akan menurunkan kepadamu perkataan yang berat.

[6] Sesungguhnya bangun di waktu malam adalah lebih tepat (untuk khusyuk) dan bacaan di waktu itu lebih berkesan.

[7] Sesungguhnya kamu pada siang hari mempunyai urusan yang panjang (banyak).

[8] Sebutlah nama Tuhanmu, dan beribadahlah kepada-Nya dengan penuh ketekunan.

## Pautan luar
* http://portal.al-azim.com/~beringin/agama/qiamullail.shtm
* Panduan lengkap mengerjakan '''Qiamullail'''. 
* Terjemahan Surah Al-Muzzammil
Bukit Kemahang

**Bukit ** yang terletak di Malaysia.

**Bukit Kemahang** merupakan sebuah bukit yang terdapat di negeri Kelantan, Malaysia. Tingginya 876 meter.  *Bukit * mempunyai tarikan tersendiri yang mampu memukau para pengunjung tempatan dan luar negara dengan keindahan dan keunikannya.

Bukit Kemahang mempunyai kawasan hutan Dipterokarp Bukit, dan hutan Dipterokarp Atas.

Satu rancangan pembangunan tanah oleh Felda telah dibangunkan di sini. nama kemahang di gunakan bagi penempatan ini yang di kenali dengan Kemahang 1, Kemahnag 2 dan Kemahang 3.
Peneroka Kemahang 1 - 450 keluarga
peneroka Kemahang 2 - 450 keluarga
peneroka Kemahang 3 - 400 keluarga

semua peneroka di sini adalah rakyat negeri kelantan dari pelbagai daerah.

## Rujukan


## Pautan luar
Gunung Berangkat

**Gunung Berangkat** merupakan sebuah gunung yang terdapat di negeri Kelantan Darul Naim, Malaysia. **Gunung Berangkat** mempunyai ketinggian setinggi 1,296 meter. 

Gunung Berangkat mempunyai kawasan hutan Dipterokarp Bukit, dan hutan Dipterokarp Atas.

Gunung Berangkat merupakan stesyen triangulasi di Kelantan dan berhampiran dengan Bukit Chintawasa, Kampung Perak and Pulau Perak.

## Rujukan


## Pautan luar
Gunung Rabong

**Gunung Rabong** merupakan sebuah gunung yang terletak di Chiku iaitu di Jajahan Gua Musang dalam Kelantan, Malaysia. Titik ketinggian bagi Gunung Rabong ialah . Ia terletak kira-kira  dari utara ke arah barat ibu negara Malaysia, Kuala Lumpur. 

Gunung Rabong mempunyai kawasan hutan dipterokarpa bukit, hutan dipterokarpa atas dan hutan montane. Gunung ini terletak di sempadan rizab antara Hutan Simpan Gunung Rabong dan Taman Negara. Gunung Rabong juga merupakan kawasan punca anak sungai yang bernama dan tidak bernama atau dikenali sebagai lembangan.

Berdasarkan maklumat peta topografi terbitan Jabatan Ukur dan Pemetaan Malaysia (JUPEM), Gunung Rabong terletak dalam kawasan yang berbukit-bukau serta berdekatan dengan Banjaran Tahan. Ia juga ditumbuhi dengan hutan primer.

## Rujukan
  

## Pautan luar
Gunung Ayam

**Gunung Ayam** terdapat di Hutan Jelawang yang terletak di Dabong, Jajahan Kuala Krai, Kelantan, Malaysia. Ia memiliki ketinggian pada 1,504 meter (4,934 kaki). 

Gunung Ayam (1,504) merupakan salah satu daripada 10 puncak yang terletak di dalam Taman Negeri Gunung Stong. Gunung yang lain adalah Gunung Baha (1,450m), Gunung Kopi (1,240m), Gunung Saji (1,284m), Gunung Chik Tahir (1,430m), Gunung Nyelit (1,345m), Gunung Beirut (1,380m), Gunung Tera (1,555m), Gunung Noring Timur (1,861m) dan Gunung Stong.

Gunung Ayam mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan. Di persekitaran gunung Ayam terdapat pelbagai spesies flora dan fauna termasuk spesies yang tidak terdapat di mana-mana dan hanya ada di kawasan Hutan Jelawang sahaja. Antara yang menarik perhatian ialah sejenis buluh yang dikenali sebagai Futomuqlua Pubesen dan tumbuhan bernama Begonia.

Selain itu terdapat juga ratusan jenis orkid pula dapat dilihat di merata tempat kawasan pergunungan yang dilalui. Juga terdapat pelbagai jenis burung enggang seperti burung Enggang Badak dan serangga yang amat menarik.

Sementara itu terdapat formasi indah di dalam gua seperti straw, stalagtit, stalagmit, column, flowstone, scalouping, goupool, pillar dan skylight memberi pengalaman paling sukar ditemui oleh pendaki.

Gunung Ayam pernah menjadi lokasi pendakian bertujuan untuk berekreasi oleh Persatuan Kembara Negara (PKN) yang berjaya mendaki sembilan puncak yang semuanya berjaya dilengkapkan oleh 16 pendaki yang terdiri daripada ahli Kelab Kembara dan Sukan Lasak Institut Kejuruteraan Tentera Darat yang berpangkalan di Port Dickson. Ini merupakan pertama kali diadakan aktiviti pendakian ke semua sembilan puncak yang ada di Taman Negeri Gunung Stong. Kesemua sembilan puncak itu berjaya ditawan dalam tempoh lima hari dan merupakan satu rekod baru dicipta dalam aktiviti pendakian.

## Mitos
Buku Detik-detik Sejarah Kelantan menceritakan mengenai Cik Siti Wan Kembang yang telah membawa diri ke Gunung Ayam untuk beribadat menghambakan diri sepenuhnya kepada Allah dan kisah hidupnya tidak lagi diketahui., 

## Rujukan


## Pautan luar
* UiTM mahu tawan 60 puncak gunung 
* http://themttrekker.uuuq.com/stong.html Jelawang Waterfall, Gunung Stong(1422m), Gunung Baha(1309m), Gunung Ayam(1504m)]
* Google map
* Gambar Gunung Ayam
Te Atua Mou'e

"**Te Atua mou e**" ("Tuhan itu Kebenaran") ialah lagu kebangsaan Kepulauan Cook. Lagu ini digunakan sejak 1982, menggantikan "God Defend New Zealand" yang juga merupakan lagu kebangsaan New Zealand.

Lagunya dicipta oleh Sir Tom Davis yang pada masa itu merupakan Perdana Menteri negara itu. Seni katanya dikarang oleh isterinya, Pa Tepaeru Terito Ariki Lady Davis.

## Lirik

## Rujukan


## Pautan luar
* (lagu dan lirik)
Joseph Edward Murray

**Joseph Edward Murray** seorang tokoh rakyat Amerika Syarikat yang dilahirkan pada 1 April 1919 di Mildford, Massachusetts, pernah menjadi ketua pakar pembedahan plastik di Brigham, Boston, selain menjadi profesor dalam bidang pembedahan di Sekolah Perubatan Harvard pada 1970.

Pada tahun 1954, Murray melakukan pemindahan buah pinggang kepada sepasang kembar. Pada tahun 1962, melakukan pemindahan buah pinggang pertama antara pesakit yang tidak langsung mempunyai pertalian saudara dengan menggunakan ubat immunosuppressive.

Memenangi Hadiah Nobel 1990 kerana kejayaannya memperkenalkan teknik pemindahan organ dan tisu, bersama rakannya, E. Donnal Thomas bagi kategori perubatan. 

## Pautan luar
http://www.tutor.com.my/tutor/estidotmy/index.asp?y=2003&dt=1029&pub=ESTIDOTMY&sec=Dunia_Saintis&pg=ds_01.htm
Barbara McClintock

**Barbara McClintock** (16 Jun 1902 - 2 September 1992) adalah pemenang Hadiah Nobel dalam bidang perubatan pada Oktober 1983.

Dilahirkan di Hartford, Connecticut, Amerika Syarikat, bapanya seorang ahli fizik manakala ibunya seorang pemain piano yang mengajar semua anaknya mengenai kemahiran bermain piano.

McClintock dikenali sebagai pakar etnobotani dan menghabiskan banyak masa di Mexico serta Amerika Selatan mengkaji pertanian jagung yang diusahakan oleh suku kaum Red Indian.

## Pautan luar
* www.nas.edu/history/members/mcclintock
* http://www.tutor.com.my/tutor/estidotmy/index.asp?y=2003&dt=0730&pub=ESTIDOTMY&sec=Dunia_Saintis&pg=ds_01.htm
Paul John Flory

Tokoh **Paul John Flory** dianugerahkan Hadiah Nobel pada 1974 dalam bidang kimia kerana kejayaan penting dari segi teori dan juga uji kaji dalam bidang fizikal kimia bagi molekul makro.  Flory berjaya menjelaskan secara tepat dan jelas mengenai sifat polimer. Beliau dilahirkan pada 19 Jun 1920 di Sterling, Illinois, Amerika Syarikat.

## Pautan luar
* www.nobel.se/chemistry/laureatesalmaz.com/nobel/chemistry/1974a.htm
* http://www.tutor.com.my/tutor/estidotmy/index.asp?y=2003&dt=0625&pub=ESTIDOTMY&sec=Dunia_Saintis&pg=ds_01.htm